Belshina

Η Belshina είναι μια βιομηχανία κατασκευής ελαστικών στη Λευκορωσία. Το όνομά της είναι συντομογραφία του Belaruskaya shina (λευκορωσικά ελαστικά). Τα λευκορωσικά ελαστικά Belshina βρίσκονται στη βιομηχανική πόλη Μπαμπρούισκ της Λευκορωσίας. Η Belshina παράγει περισσότερα από 180 μεγέθη ελαστικών για αυτοκίνητα, φορτηγά, φορτηγά εξόρυξης, μηχανήματα οδοποιίας, ηλεκτρικά οχήματα, τρακτέρ και αγροτικά μηχανήματα. Πάνω από το 90% των ελαστικών είναι ακτινικά, δηλαδή απορροφούν πιο εύκολα τους κραδασμούς από το οδόστρωμα σε σχέση με τα συμβατικά ελαστικά. Όλοι οι τύποι προϊόντων (πνευματικά ελαστικά) προστατεύονται από διπλώματα ευρεσιτεχνίας σε σχέση με δύο παραμέτρους: τον σχεδιασμό και την εμφάνιση. Η Belshina συνεργάζεται με εταίρους από 36 χώρες. Η βιομηχανία Belshina είναι ο κύριος χορηγός της ποδοσφαιρικής ομάδας Μπελσίνα Μπομπρούισκ, που παίζει στο Πρωτάθλημα ποδοσφαίρου της Λευκορωσίας.

 Η ίδρυση της βιομηχανίας κατασκευής ελαστικών Belshina στο Bobruisk εγκρίθηκε με το διάταγμα # 299 του υπουργικού συμβουλίου της ΕΣΣΔ της 25ης Μαρτίου 1963 "σχετικά με βήματα που αποσκοπούν στην καλύτερη αξιοποίηση του εργατικού δυναμικού της Σοβιετικής Σοσιαλιστικής Δημοκρατίας της Λευκορωσίας" και με το ψήφισμα No. 90-p με ημερομηνία 11 Ιουνίου 1965 από το Ανώτατο Σοβιέτ, το οποίο ενέκρινε το έργο σχεδιασμού για την κατασκευή των έργων. Η ίδια η κατασκευή ξεκίνησε τον Σεπτέμβριο του 1965. Το 1968 τέθηκε σε λειτουργία η μονάδα μηχανολογικών υπηρεσιών (η οποία αργότερα εξελίχθηκε σε μηχανικό εργοστάσιο), όπου συναρμολογούνταν και κατασκευαζόταν ο εξοπλισμός για τις μελλοντικές περιοχές παραγωγής, αναπτύσσονταν νέες τεχνικές κατασκευής ελαστικών και λάμβανε χώρα η πρακτική εκπαίδευση των εργαζομένων. Στις 31 Δεκεμβρίου του 1971, η ερευνητική μονάδα της μονάδας μηχανικών υπηρεσιών παρήγαγε το πρώτο λευκορωσικό ελαστικό για φορτηγό εξόρυξης BelAZ χωρητικότητας 27 τόνων. Στις 31 Δεκεμβρίου του 1972 τέθηκε σε λειτουργία το εργοστάσιο ελαστικών. Το εργοστάσιο ελαστικών για φορτηγά και αυτοκίνητα άρχισε να παράγει ελαστικά στις 30 Σεπτεμβρίου του 1976. Στις 31 Ιανουαρίου του 1985 ένα τέταρτο εργοστάσιο εντάχθηκε στην οικογένεια της Belshina. Αυτό ήταν το εργοστάσιο ελαστικών για χωματουργικά οχήματα. Τον Μάιο του 1992, η Κρατική Επιτροπή Βιομηχανίας της Δημοκρατίας της Λευκορωσίας εξέδωσε διάταγμα για τη μετονομασία της Belshina σε Belarus Tire Works Belshina. Στις 26 Σεπτεμβρίου του 2002, η Εκτελεστική Επιτροπή της επαρχίας Mogilev εξέδωσε το ψήφισμα No.18-13 σχετικά με την ίδρυση της ανώνυμης εταιρεία BELSHINA (Πιστοποιητικό Ίδρυσης No.700016217 της 27.09.2003). Στις 13 Απριλίου του 2011, η Belshina Radial για λεωφορεία και φορτηγά πήρε το Standard Nasional Indonesia (SNI) - το Εθνικό Πρότυπο της Ινδονησίας. Το 2011, μετά τη βίαιη καταστολή των διαδηλώσεων της αντιπολίτευσης που ακολούθησαν τις νοθευμένες προεδρικές εκλογές της Λευκορωσίας το έτος 2010, οι Ηνωμένες Πολιτείες Αμερικής επέβαλαν κυρώσεις σε πολλές κρατικές εταιρείες της Λευκορωσίας, μεταξύ των οποίων και η Belshina. Σύμφωνα με αυτές τις κυρώσεις, απαγορεύτηκε τότε στους πολίτες των ΗΠΑ να συνεργάζονται με πολλές εταιρείες του ομίλου Belneftekhim: το διυλιστήριο πετρελαίου Naftan, την κατασκευάστρια λιπασμάτων Grodno Azot, την Grodno συνθετικών ινών Grodno Khimvolokno και εργοστάσιο ελαστικών της Belshina. Η Αψίδα της Ευρώπης για την αριστεία στην εταιρική εικόνα και ποιότητα. Μαδρίτη, 1995. Η Χρυσή Σφαίρα για τα ανταγωνιστικά και υψηλής ποιότητας προϊόντα. Κοπεγχάγη, 1996. Χρυσό μετάλλιο για το μοντέλο ελαστικών 175 / 70R13 Bi-391. Μόσχα, 2001. Ασημένιο μετάλλιο για το μοντέλο ελαστικών 21,00-33 Fbel-166AM. Μόσχα, 2001. Ασημένιο μετάλλιο για το μοντέλο ελαστικών 385 / 65R22.5 Bel-88 Μόσχα, 2002. Χρυσό μετάλλιο για το μοντέλο ελαστικών 175R16C Bi-522 Μόσχα, 2002. Ασημένιο μετάλλιο για το μοντέλο ελαστικών 175 / 70R13 Bel-103 Moscow, 2003. Αρχική σελίδα της εταιρείας Belshina - belshina.net, belshina.biz Ιστολόγιο της Λευκορωσικής Πρεσβείας Αρχειοθετήθηκε 2006-05-12 στο Wayback Machine. Η BELSHINA στην ΕΕ - www.otr-autowin.com Αρχειοθετήθηκε 2020-12-02 στο Wayback Machine. Η Αρχειοθετήθηκε 2020-12-02 στο Wayback Machine. BELSHINA στην Ινδονησία - www.belshindo.com